Komeveinė
Komeveinė (ol. Commewijne, srn.: Kawina-liba) – upė šiaurės Suriname. Prasideda aukštumose Paros ir Sipalivinio apygardų sandūroje. Teka į šiaurės vakarus Paros ir Komeveinės apygardomis. Įteka į Atlanto vandenyną ties Naujuoju Amsterdamu, su Kotikos upe sudaro bendrą estuariją. Prie upės įsikūrę Alkmaro, Alianso miestai. Komeveinės pavadinimas kilo iš aravakų kalbos ir reiškia tapyro (kama) upę (wini).